86 68 
Ophiurernes Systematik, laa denne Opgave mig fjernere; det galdt da nærmest om at be- 
grændse Slægterne, især i visse Afdelinger, skarpere, og derved bane Veien for en friere 
Sammenstilling af de saaledes udkløvede Smaagrupper. Slægter, hvis Selvstændighed først 
ved mine Årbeider er bleven paavist eller ialfald bragt til mere almindelig Anerkjendelse 
(Ophiactis, Amphiura, Ophiura, Ophiolepis), men hvoraf der dengang kun kjendtes 
et mindre Antal Arter, optræde nu med en stor Mængde af Arter fra meget forskjellige Have, 
ja ere endog tildeels allerede blevne underkastede en yderligere Kløvning. Endda turde det 
endnu være for tidligt at underkaste hele dette Materiale en endelig Bearbeidelse i syste- 
matisk Retning; thi det kan forudsiges, at der endnu vil blive opdaget mange nye Slægter af 
Ophiurider, naar (og hvis) man overkommer at gjøre de varmere Haves dybere Kyststrækninger 
til Gjenstand for en lignende planmæssig Høst, som nu er bleven de hoiere i et enkelt af 
dem (Vestindiens, Floridas) til Deel. Imidlertid er det altid godt at standse og see tilbage 
paa hvad der er vundet, og høre alle systematiske Forsøg end mere eller mindre til den 
ephemere Deel af Videnskaben, til det, som skyder op idag for imorgen at kastes i Ovnen, såa 
have de dog eller kunne i det mindste have den Fortjeneste at præcisere Videnskabens 
oieblikkelige Standpunkt, lette Overblikket og bane Veien for yderligere Bestræbelser i samme 
Retning. Man maa derfor være Hr. Ljungman megen Tak skyldig, fordi han i sin seneste 
Synopsis ikke alene har givet en Opregning af alle kjendte Slangestjerner (hvoriblandt mange 
nye Arter og adskillige nye Slægter), men tillige har forsøgt at opstille en virkelig Inddeling 
af dem i Familier, Underfamilier, Sektioner o. s. v. Naar jeg nu her gjør et lignende 
Forsøg, er det selvfølgeligt fordi Hr. L.’s Forsøg ikke i alle Henseender har tilfredsstillet 
mig, men jeg skylder tillige at udtale, at det har været mig til betydelig Nytte. 
Jeg skjønner ikke, at det er muligt at finde noget andet Forhold, der kan afgive 
nogenlunde skarpe og dog tillige naturlige Inddelingsmærker end Mundbevæbningen. 
Jeg er langtfra nogen ubetinget Tilhænger af det muligvis noget doktrinære Princip altid 
at anvende Kjæber, Tænder o. s. v. som «fundamenta divisionis», hvor slige Organer 
ere tilstede, og det er derfor ikke af nogen saadan apriorisk Grund, at jeg her foreslaaer dem 
anvendte paa en formeentlig mere konsekvent Maade end hidtil er skeet, men fordi jeg ikke 
har kunnet finde noget bedre Inddelingsprineip. løvrigt maa jeg udtrykkeligt bede bemærket, 
at jeg i den følgende Opstilling egentlig kun lægger Vægt paa de tre Hoved-Grupper, som 
ere grundede paa Tilstedeværelsen af Tandpapiller, Tænder o. s. v.; den finere Inddeling 
især af den første af disse Grupper er i mine Øine mere af praktisk-heuristisk end af 
naturlig-systematisk Betydning. Heller ikke er det min Hensigt at levere en udførlig Cha- 
rakteristik af hver enkelt Slægt — jeg maa i denne Henseende henvise til Lymans, Ljung- 
mans og til mine egne Arbeider — men en kort «Synopsis», der gjør Rede for de vigtigere 
Skjelnemærker mellem Slægterne og derved kan tjene deels til at lette Bestemmelsen af en 
foreliggende Form, deels give et ordnet Overblik over Slangestjernernes Mangfoldighed. 
